
Premier Evelyn Wever-Croes: 


ARUBA TA NA MESA AINDA CU HULANDA PA 
YEGA NA UN AREGLO DEN BIENESTAR 
DI HENTER ARUBA 














Premier Evelyn Wever-Croes a duna un update di e 
negosacionnan cu Hulanda. Esaki despues cu prensa a haci 
e pregunta na e status mirando cu aparentemente Corsou y 
Hulanda lo a yega na acuerdo cu otro riba e condicionnan di 
Hulanda pa fiansa. 


Premier Evelyn Wever-Croes a indica cu Gobierno di Aruba 
ya for di mas di un luna pasa caba a yega na un acuerdo 
similar, sinembargo tur cos a cambia ora cu dia 4 di september, 
Hulanda sin consulta cu Gobierno di Aruba, unilateralmente 





a cambia e condicionnan y a indica cu e 204 miyon florin lo 
mester yuda Aruba pa 5 luna, siendo cu e tabata destina den 
prome instante pa yuda Aruba cu 3 luna. Gobierno di Aruba 
mesora a informa Hulanda cu esaki no ta posibel pasobra a 
haci schuif cu e gastonan di juli y augustus cu mester wordo 
cubri awor. 


Apesar cu Aruba a pidi Hulanda pa reconsidera nan decision, 
Hulanda a nenga y a forsa Aruba pa bay busca e fondo di juli 
y augustus su mes. Despues Hulanda a realisa nan eror y a 
indica di ta dispuesto pa presta Aruba e placa pero kier haya 
un conseho di Caft prome. 


CAFT recientemente a duna Gobierno rason cu e placa tawata 
necesario por lo tanto Hulanda no ta supone di a kita e placa 
ey. Sinembargo, mientras cu esaki tawata pasando, Gobierno 
no por a warda mas y a haya e 173 miyon presta riba mercado 
local pa cual Gobierno di Aruba ta hopi agradecido. 


Gobierno aworaki ainda ta wardando e decision di Hulanda 
riba e conseho di CAFT riba e necesidad financiero te cu fin di 
aña 2020, pa sigui papia riba e contenido di e Rijkswet. 


“E punto cu Corsou a yega awor, Aruba a yega mas cu un luna 
pasa caba. Ta di lamenta cu a bin atraso door di e decision di 
Hulanda di dia 4 di september. Awor nos ta wardando e decision 
di Hulanda riba e suma di fiansa pa nos traha un balans atrobe 
kico tur a cambia mientras tanto, pa despues bolbe cana e 
caminda di consulta cu gremionan y finalmente Parlamento. 
Nos ta keda cu confiansa y optimismo cu nos ta sali afo cu un 
areglo cu ta den bienestar di henter nos comunidad”, Premier 
Evelyn Wever-Croes a duna di conoce. 

Departamento di Salud Publico: 


UPDATE 8 DI OCTOBER 2020 


Segun resumen di awe por tuma nota cu mas persona ta sigui recupera, un total di 40 persona awe a recupera, 
tin un total di 17 caso nobo di Covid-19, di cual tur ta residente, (“positivity rate” bou residente ta 13%). E total di 
casonan activo a baha cu 23 persona y ta na 401 awe, total di testnan haci ta 217, testnan haci bou di residentenan na 
laboratorio di hospital ta 133 y total di caso di fayecimento relata na Covid-19 ta 31. 


Hospital ta informa cu tin un total di 25 persona interna di cual 9 ta den cuido intensivo y 16 ta isola riba piso general. 
Pa por sigui maneha e transmision di covid ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 


di sigui plama. 


Ban sigui cuida, Aruba ta conta cubo pa sigui maneha y controla e virus di Covid-19. 


CORONAVIRUS 


COVID-19 
ARUBA 


TOTAL ES No RESIDENTE 


17 17 0 

ACTIVO 394 7 
RECUPERA 378 3671 47 
POSITIVO 4150 4096 54 
ESME 29586 E E 

GETEST 33736 E - 

EST 14996 = = 

MORTO 31 31 0 


Gobierno di Aruba 


Laba man Bisti Mantene 
Frecuentemente Mondmasker distancia 

MINISTER DI FINANSA, ASUNTONAN ECONOMICO Y CULTURA | 

MINISTER XIOMARA MADURO 


mpresa Chikito y Mediano 

SVb ta anuncia cu tur compania cu ta bin na remarke pa ricibi 
e Sosten Financiero pa Empresa Chikito y Mediano (Sosten 
Financiero) mester yena un aplicacion den nan portal digital 
MiSVb pa por ricibi esaki. 

E pago no ta bay automatico y si e compania no aplica, e no ta 
ricibi e sosten financiero. E Sosten Financiero ta e suma di Afl. 
4.000 pa kwartaal cu Gobierno di Aruba ta yuda empresanan 
chikito y mediano cu ne. 


Pa por tin derecho ariba e Sosten Financiero, e compania 
mester cumpli cu e siguente rekisitonan: 

1. E compania ta registra na SVb cu un minimo di 1 y maximo 
di 50 empleado; 

2. Tur empleado mester ta registra cerca SVb riba 15 maart 
2020; 

3. E compania ta registra na Camara di Comercio riba 15 maart 
2020 (cu excepcion pa esnan cu no tin obligacion legal di ta 
registra); 

4. E compania ta registra na Departamento di Impuesto riba 15 
maart 2020 y tin un persoonsnummer; 

5. E compania a cumpli cu declaracion di BBO pa lunanan di 
april te cu september 2020; 

6. E compania ta spera perdida di entrada di benta di por lo 
menos 25% pa e lunanan oktober, november y december, 
2020; 

7. E compania ta estableci fisicamente na Aruba; 

8. E compania no ta failliet; 

9. E compania no tin peticion pa suspencion di pago na Corte 
di Husticia; 

10. E ayudo di Afl 4.000,- no ta parti di e benta di e compania. 


E compania cu a ricibi un notificacion di SVb cu e ta bin na 
remarke pa ricibi Sosten Financiero por aplica pa esaki desde 
dialuna 12 di oktober, 2020 cuminsando 9 ‘or di mainta te 
cu diabierna 16 di oktober, 2020 na fin di dia (11:59 PM). E 
formulario di aplicacion ta disponibel den e portal digital MiSVb 
di e compania. E compania ta ingresa den su MiSVb cu su 
credencial y ta busca e formulario. Ta yena esaki completo y 
primi ariba ENTREGA PETICION. Tene na cuenta cu no por 
haci cambio despues di a entrega e peticion y ta 1 oportunidad 
so tin pa aplica. 


SVb ta transferi e suma di Sosten Financiero tur dia pa e 
companianan cu nan aplicacion a keda aproba. 

Pa facilita e proceso di aplicacion y contesta pregunta di 
‘empresa chikito y mediano relaciona cu e programa di Sosten 
Financiero por tuma contacto cu e Helpdesk via mail na 
helpdeskmkb@svbaruba.org. Tambe por subi ariba e pagina 
di SVb www.svbaruba.org y bay na e topico Sosten Financiero 
(na Dofio di Trabou). 

Minister Xiomara Maduro: 











Diamars mainta Conseho di Minister a haya un presentacion 
di Banco Mundial riba e investigacion cu nan a haci riba e 
seguridad di nos cuminda na Aruba durante y despues di e 
pandemia di COVID19. 


Memey di e pandemia di COVID19 Minister Maduro di 
Economia a pidi asistencia di Banco Mundial pa yuda haci un 
‘rapid assessement' di e seguridad di cuminda pa Aruba pa 
asina sigura cu nos tin suficiente cuminda durante e pandemia, 
y pa Banco Mundial recomenda nos ki paso pa tuma pa sigura 
cu nos por keda abastece nos mes di cuminda na un manera 
sigur despues di e pandemia tambe. 


Banco Mundial a recomenda pa desaroya agricultura na 
Aruba basa riba dos pilar, en corto, inverti den scala comercial 
via start ups y promove inversion den scala micro manera 
plantacion patras na cas of riba dak di cas of edificio. E rapport 
cu tur recomendacion ta disponibel via e link, https://issuu. 
com/gabinetewevercroesaruba/docs/building_resilience_in_ 
aruba_s_food_security_durin?fr=sZGY1NjlwOTgzNQ 





Conseho di Minister a pidi Departamento Economico y 
Santa Rosa pa traha riba un plan con por implementa e 
recomendacionnan mas pronto cu ta posibel. Agricultura ta un 
di e 6 sectornan prometedor pa diversifica nos economia y 
via cooperacion regional y cu yudansa di tecnologia nobo e 
posibilidad tey pa den forma comercial y/of nos por abastece y 
sigura cuminda pa nos Pais. 


Minister Xiomara Maduro ta gradici e team di Banco Mundial 
y tambe e team di Departamento Economico y Santa Rosa 
hunto cu economista Rendell de Kort pa e trabou importante 
aki haci pa Aruba memey di un pandemia. 

MINISTER DANGUI ODUBER 

Minister Dangui Oduber: 


AWOR MAS CU NUNCA PREVENCION DEN 
SALUD TA IMPORTANTE 








E ultimo lunanan tawata hopi dificil pa nos tur na Aruba. 
Covid-19 ta pone nos realiza con importante bida ta y tambe 
con importante cuida nos mes ta y cuida nos salud. E ta pone 
nos realiza tambe con importante prevencion den salud ta. 


Nos maneho di ministerio di salud ta dirigi riba prevencion den 
salud y hunto cu PAHO, DVG y tur stakeholders den cuido na 
Aruba a lansa un plan nadional den prevencion. E ultimo luna 
nan a pone cu nos enfoke tawata baha e contagio y cantidad 
di casonan positivo di Covid-19 y maneha e transmission den 
mihor forma posibel. Esaki no ta kita cu nos lo keda pone 
enfasis riba ehecucion di nos vision di prevencion den salud. 


Na e momentonan aki gastonan di cuido medico ta sigui 
aumenta y como minister responsabel pa salud di nos 
comunidad nos tin cu tuma accion. Nos comunidad no ta esun 
di mas saludabel y e consecuencia cu esaki ta trece cune ta cu 
hopi hende ta sufri di malesanan cronico manera presion halto, 
suco, problemanan cu curason y tambe e indice di esnan cu ta 
dialyseer ta haltisimo. 


E indice mundial di persona nan cu mester dialyse ta 8% y na 
Aruba esaki ta 16%. Cada pashent cu mester e tratamento di 
dialyse ta costa 100.000 Florin pa afia. No esaki so sino tur e 
otro gastonan cu ta subiendo. 


Biba un bida saludabel no solamente ta yuda cada persona 
sino lo evita tambe cu gastonan medico lo bira impagabel. Nos 
a pone den nos programa di gobernacion cu nos lo bay pone 
enfasis riba prevencion y nos no ta haci esaki solamente cu 
palabra sino cu accionnan concreto. Esaki ta nifica cu nos lo 
ta hopi mas agresivo den campafianan di conscientisacion pa 
comunidad come saludabel, haci ehercicio y biba saludabel. 


Segun World Health Organization (WHO) cada ciudadano 
mester haci ehercicio por lo menos 30 miniuut tur dia. Nos 
comunidad mester evita di come productonan cu ta contene 
suco y salo. Esakinan ta hopi danino pa cu salud di nos 
comunidad. Ta nos deber pa nos educa nos comunidad riba e 
consequencianan di no come y biba saludabel. Ta pesey nos lo 
cuminsa cu diferente campaña di brinda informacion y tambe 
di conscientisacion pa cu prevencion di salud. United Nations 
a pone como meta cu pa aña 2030 nan lo kier reduci e NCD's 
(non Communicable Deseases-malesanan cronico) cu 30% y 
logicamente Aruba tambe tin e deseo di logra e meta aki. E ta 
un meta en comun pa nos tin un comunidad mas saludabel. 


Como gobierno nos ta trahando riba mas espacio tambe pa haci 
ehercicio, esaki nos a haci por ehempel na Malmok caminda na 
e momentonan aki e contruccion di Fase 2 Boardwalk Malmok 
y esaki ta den su fase final. Nos kier mehora e facilidadnan 
Deportivo pa haci nan atractivo pa stimula mas y mas hende 
participa activamente na deporte. Nos a introduci olimpiada 
escolar back despues di 8 aña. Nos a inverti den mehoracion 
di e trapinan di Hooiberg y tin deseo pa sigui drecha esaki den 
fase 2. 


Nos mensahe na comunidad di Aruba ta pa nos tur hunto 
ban come mas saludabel, ban participa mas activamente na 
deporte y haci ehercicio y na final di dia esaki lo conbtribui na un 
comunidad mas saludabel y un reduccion den gastonan medico. 
Mas importante esaki ta boost bo systema immunologico cu lo 
yuda combati Covid-19. 

Na un forma hopi agresivo nos lo bai educa, consientiza y 
informa communidad di e necesidad di prevencion den salud. 

Departamento di Salud Publico: 

Cu flexibilisacion di e Toque de Queda y orario di ciere, Crisis 
Team a tuma nota cu tin algun persona of negoshie cu no a 
compronde bon e cambio y ta planeando fiesta. 


Crisis Team ta informa cu tur otro medida ta keda mesun 
cos y cu control di parti di Task force ta keda vigente. Task 
forse ta keda monitor unda por ta organisa fiesta y unda tin 
aglomeracion di hende sin cu ta tene na cuenta e medidanan di 
proteccion nesesario. Musica no ta permiti y lo wordo controla 
pa Task force. 


E casonan ta bahando pero nos no por permiti pa sosode 
loke na augustus y september a tuma lugar. Esnan cu viola 
e reglanan lo sufri e consecuencianan y lastima cu un of mas 
lo dafia pa tur. Awor ta momento pa tur sector aprecia e echo 
cu nos a logra baha e casonan positivo pa dia y esnan activo. 
Sinembargo esaki no ta motibo pa nos fiesta pero pa nos sigui 
cumpli cu hopi diciplina cu e reglanan pa e situacion no cambia 
y nos bolbe cay den brote di casonan. E peliger tey ketu bay 


TOQUE NE QU 

VIGENTE 


COROMAVIRUS 


COVID-19 

ta vigente, mal comportacion por causa lockdown y perdida di 
miles di cupo di trabao. Sea consciente y responsabel. Bo por 
perhudica bo mes y otronan si bo no comporta segun reglanan. 


Hunto nos ta logra control'e, Aruba ta conta cu bo. 





Mantene 1.5M 
minimo di distancia 


Laba man. 
frecuentemente 








Uza tapa boca 
paden di tur lugar. 


aglomeracion 

MINISTER CHRIS ROMERO 

Minister Chris Romero: 


TARIFA REDUCI DI AWA PA CUNUKERO TA 
UN GRAN BENEFICIO PA ARUBA SU SECTOR 











PRIMARIO 


Per 











For di afia 2018, pa ta exacto ariba Mundial di Awa, Gobierno 
di Aruba y WEB Aruba a firma un acuerdo pa explora e 
posibilidadnan pa ofrece awa special pa agricultura na un tarifa 
reduci. Como parti di e esfuerzo aki, e Titular di e Cartera di 
Sector Primario, sr. Chris Romero, conhuntamente cu Prome 
Minister, sra. Eveline Wever-Croes, a tuma e tarea pa busca 
un solucion factible pa distribucion di awa pa agricultornan 
local na un tarifa mas abou cu esun actual. Di e manera aki 
nos agricultornan lo por tin tin un producion di cuminda cu un 
meta comercial. 


Hunto cu WEB Aruba, a inventarisa tur e aspectonan cu ta 
influencia e disponibilidad di awa agricola. Asina a explora 
kico ta e calidad y cantidad minimo rekeri pa awa agricola. E 


proceso a tuma su tempo pero finalmente e trabounan a keda 
cla y por haña un bista di e recurso y infrastructura actual di 
agricultornan pa ricibi awa na un tarifa special, y cual ta un awa 
di bon calidad y controla pa WEB NV. 


Un actor importante den realisacion di e proyecto ta e 
Departamento di Agricultura, Cria y Pesca (Santa Rosa), cual 
for di cuminsamento a aporta cu datos y calculonan. Santa 
Rosa lo ta encarga cu e registro y control di produccion pa cada 
projecto. E acuerdo aki a bira un realidad awor y esaki sigur 
ta un noticia sumamente positivo y cu ta papia di e esfuerzo di 
Minister Chris Romero pa fomenta desaroyo di Sector Primario 
como un pilar economico, entre otro di agricultura y criansa di 
bestia local. 

A Bou instruccion di DVG despues di 14 dia si NO 
tin sintoma pa mas cu 24 ora. 


B. Si tin sintoma ainda na di 14 dia, NO por sali di 
isolacion. 


E Ta semper pendiente pa yamada, email of 
mensahe via Aruba Health App di DVG. Sin e 
autorisacion di DVG no por sali di isolacion. 
Esnan cu viola instruccion lo haya boet. 





a 


UniNos ta Vence! 

PRESENTACION DI MINISTER GLENBERT CROES 
CONFERENCIA DI PRENSA 8 OCT 2020: 






GOBIERNO DI ARUBA 


Fondo di Asistencia Social 
di Emergencia 








O FASE extension di 3 luna: 

- October, november y december 2020 

- Pa trahado y pa comerciante independiente 
Q Tin cambionan den proceso 


Q Tin cambionan den pago 

Continuacion Presentacion di Minister Glenbert Croes.... 


UPDATE CIFRA 
DURANTE FASE | Y Il UN TOTAL DI: 





14.087 Aplicacion di Trahado 
(inclusive aplicacionnan multiple) 


3137 peticion pa prolongacion 
2700 persona a ricibi prolongacion 


2.331 Aplicacion Comerciante Independiente 
660 peticion a ricibi prolongacion 








ULTIMO UPDATE 


DIRECTIE FINANCIÉN 











In totaal a paga persona 
Cantidad di 
Suma 
persona 

April 10,715 10,189,958 
Mei 5,435 5,290,396 
Juni 5,688 5,503,698 
Juli 4,433 4,041,766 
Augustus 3,591 3,703,312 
September 2,704 2,532,768 
Total 31,261,898.00 

Continuacion Presentacion di Minister Glenbert Croes.... 


PETICION ATRASA FASE 
PETICION CU AINDA TA DEN PROCESO: 


Tabata incompleto y recien a logra pa completa e peticion 





Re-evaluacion cu ta tumando luga 


- 93 aplicacion di trahado ta den proceso ainda 
- ZZP tin 26 peticion ainda den proceso 


- Total di 253 aplicacion di trahado ta incompleto 
- Total di 119 aplicacion di ZZP ta incompleto 


www.fasehelpdesk.com 
r_—_———1—<————— - —— ——= 








KEN TA BIN NA REMARCA? 





1. Tur persona cu ya tin un FASE ID, pues persona nan cu a 
yega di REGISTRA pa FASE den pasado por PROLONGA 


2. Tur persona cu NO a PROLONGA na tempo prome cu dia 
15 di Augustus ultimo, por PROLONGA 


3. Tur persona cu NO tin un FASE ID y NUNCA a APLICA, 
por APLICA ariba e website di FASE desde 5 di october te 
cu 15 di october. Y mester haci esaki TUR luna. 








n 

Continuacion Presentacion di Minister Glenbert Croes.... 


PROCESO 





@ Tur luna mester PROLONGA y/o APLICA DI NOBO 
* Durante dia 1 y dia 15 di e luna 
O ZZP lo haya Afi. 950,- pa lunanan di october, november y december. 
@ FASE NO ta responsabel si e aplicante no prolonga of aplica na tempo. 
@ FASE NO ta responsabel si e aplicante NO duna informacion corecto. 
@ Sie aplicacion NO ta completo of corecto, e no ta wordo evalua. 
@ Si bo persona a duna informacion robes, FASE no ta responsabel pa 
haci cambio e.o. cambio di cuenta di banco robes of cuenta di banco di 


otro persona. 








PROCESONAN 





Aplicacion NOBO - 
Trahado - October 


Ei Aplicacion NOBO - ZZP - 
October 

Continuacion Presentacion di Minister Glenbert Croes.... 


PROCESO DI FASE PROLONGACION 





PAGO (ta paga despues di pago 
loonsubsidie) 





PROCESO DI FASE APLICACION NOBO 
PAGO (ta efectua pago despues di pago di 
loonsubsidie) 











n 

Continuacion Presentacion di Minister Glenbert Croes.... 





FASE 








Fi Fase Helpdesk 


a Fase WhatsApp: 6996992 


w Fase ZZP: 6991807 


Email: asistencia fasehelpdesk.com 


15 di october ta e ultimo dia cu por prolonga FASE pa e luna di october. 














GOBIERNO Di ARUBA 





Fondo di Asistencia Social 
di Emergencia 

Censo2020 
TOCANTE 





Pasobra Aruba ta 
2020 SEAN: 


ENSO 


Un CENSO di Poblacion y Vivienda ta wordo ehecuta cada 
10 afia door di Oficina Central di Estadistica (CBS) y e ta un 
conteo di tur persona y vivienda na Aruba riba un momento 
den tempo. Esaki ta e asina jama “Momento di Censo”. E afia 
aki e “Momento di Censo” ta cay riba diahuebs 1 di oktober 
12:00 di marduga. Tur persona cu na e “Momento di e Censo” 
ta biba na Aruba pa 1 aña of mas of tin e intencion di keda biba 
na Aruba pa 1 aña of mas ta wordo conta. Tambe tur vivienda 
na Aruba ta wordo conta. 


E meta principal di e Censo ta pa duna contesta riba 4 pregunta 
principal: 


1. Ken nos ta? 

2. Cuanto nos ta? 

3. Con nos ta biba? 

4. Na unda nos ta biba? 


KEN NOS TA? 

Informacion tocante e capital humano di un pais ta esencial 
pa por midi e bienestar y e progreso di un pais. Den e cuadra 
aki e ta sumamente importante pa haya informacion confiabel 
y detaya di e poblacion di un pais. Durante di un Censo, 
datonan ta wordo colecta di entre otro e sexo, edad, situacion 
migratorio, estado di salud, nivel di educacion y e situacion 
laboral di esnan cu ta forma parti di e poblacion. Di e manera 
aki e Censo ta haci posibel pa duna un descripcion detaya di 
e capital humano di nos pais y contesta e pregunta “Ken nos 
ta”, Si compara e datonan cu a wordo colecta durante di e 
diferente Censonan cu a tuma lugar na Aruba desde 1960, por 
haya tambe un contesta riba e preguntanan “Ken nos tabata” 
y “Ken nos lo ta”. 


CUANTO NOS TA? 

Un Censo ta un conteo di poblacion y vivienda. E meta 
principal di un Censo ta pa haci un conteo completo di tur 
persona y vivienda na un pais. Na Aruba, un conteo ‘de jure’ 
ta wordo haci. Esaki ta nifica cu tur persona cu ta residencia 
Usualmente na Aruba ta wordo conta. E contesta riba e 
pregunta “Cuanto nos ta” ta esencial pa maneho, planificacion 
y administracion nacional. E ta necesario pa tin informacion 
confiabel y detaya di, entre otro, e grandura di e poblacion 





pa por planifica y implementa maneho economico y social na 
un manera apropia y riba un base sostenibel, lagando ningun 
persona atras. Censonan di poblacion tambe ta forma e base 
pa projeccionnan di poblacion cu ta esencial pa guia maneho 
riba termino largo. 


CON NOS TA BIBA? 

E areglonan cu personanan y hogarnan ta haci pa locual ta 
trata nan vivienda, ta varia tanto entre paisnan como tambe 
denter di paisnan y regionnan. Informacion cu ta regarda e 
areglonan cu personanan y hogarnan ta haci pa nan vivienda, 
den sentido di e acceso cu nan tin na awa, coriente y internet 
y e presencia di facilidadnan esencial, manera facilidadnan 
sanitario, ta esencial pa por monitorea aspectonan importante 
relata na e salud y bienestar di e personanan y hogarnan 
aki. E Censo di Poblacion y Vivienda ta provee informacion 
hopi balioso di “Con nos ta biba”. E informacion aki por wordo 
usa door di esnan encarga cu maneho pa nan por tuma na 
nan encargo e necesidadnan di personanan y hogarnan 
y monitorea e progreso cu a wordo obteni den transcurso 
di tempo pa e Metanan di Desaroyo sostenibel cu a wordo 
reconoci mundialmente. 


UNDA NOS TA BIBA? 

Nacionnan Uni na 2017 a defini e meta di e Censo di Poblacion 
y Vivienda como lo siguiente: pa colecta, procesa y disemina 
estadisticanan di poblacion, e composicion di e poblacion y 
su caracteristicanan y e distribucion y organisacion di famia y 
hogarnan riba un forma detaya y pa areanan chikito. Di e forma 
aki, e Censo ta provee datonan detaya di “Unda nos ta biba”, 
E datonan aki ta esencial pa esnan encarga cu maneho por 
aloca servicionan na unda tin mester di nan. E pregunta “Unda 
nos ta biba” tin un significancia agrega na momento cu datonan 
colecta durante di e diferente Censonan ta wordo compara 
cu otro den transcurso di tempo. E movecion geografico di e 
poblacion ta sigui patronchinan cla di e desaroyo economico 
di Aruba. 


UPDATE CENSO2020 





CENSO2020 UPDATE: CANTIDAD CONTA 








o 
HENDE HOMBER HENDE MUHER 
2573 2.966 
MUCHA 0-17: — 1285 
ADULTO 18-64: 3528 1.941 HOGAR a wordo cc 
ADULTO 65»: 728 + 
tota: 5.539 que 


42.000 HOGAR 


FALTA +/-:107000 











Situacion te cu 7 october 2020 

Diahuebs 8 October 2020 (INLINE, 


= CENSO2020 


bwi. 


== HELP DESK 


Pa cualkier pregunta of pa mas 
informacion tocante Censo2020 


por yama of WhatsApp na: 


524-7444 


Di dialuna pa diadomingo for di 8 or di mainta te cu 8 or 
di anochi. 


Tambe por manda nos un e-mail na census2020(0cbs.aw 


* yamada di Setar pa Setar ta gratis 


Pasobra Aruba ta conta riba BO! È 


t 
Pasobra Aruba ta conta riba BO! 

PA INFORMACION || 


CORECTO Y BERDAD 


Diahuebs 8 October 2020 








